CELEX: 32019D2003
Language: et
Date: 2019-11-28 00:00:00
Title: Komisjoni Rakendusotsus (EL, Euratom) 2019/2003, 28. november 2019, seoses Iirimaale antud loaga jätkata kuni 2023. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel seoses reisijateveoga (teatavaks tehtud numbri C(2019) 8593 all) (Ainult ingliskeelne tekst on autentne)

2.12.2019   
               
               
                  ET
               
               
                  Euroopa Liidu Teataja
               
               
                  L 310/52
               
            
         KOMISJONI RAKENDUSOTSUS (EL, Euratom) 2019/2003,
         28. november 2019,
         seoses Iirimaale antud loaga jätkata kuni 2023. aasta lõpuni teatavate ligikaudsete arvestuste kasutamist käibemaksupõhiste omavahendite baasi arvutamisel seoses reisijateveoga
         (teatavaks tehtud numbri C(2019) 8593 all)
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
         olles konsulteerinud omavahendite nõuandekomiteega
         ning arvestades järgmist:
         
                     (1)
                  
                  
                     Nõukogu direktiivi 2006/112/EÜ (2) artikli 371 kohaselt võib Iirimaa säilitada kõnealuse direktiivi X lisa B osas nimetatud tehingute maksuvabastuse, kui ta oli need tehingud maksust vabastanud 1. jaanuaril 1978. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
                  
               
                     (2)
                  
                  
                     Komisjoni otsusega 2010/5/EL, Euratom (3) anti Iirimaale luba kasutada käibemaksu omavahendite baasi arvutamisel ligikaudseid arvestusi direktiivi 2006/112/EÜ X lisa B osas nimetatud järgmist liiki tehingute puhul: reisijatevedu (punkt 10) alates 1. jaanuarist 2009 kuni 31. detsembrini 2018.
                  
               
                     (3)
                  
                  
                     30. aprilli 2019. aasta kirjas taotles Iirimaa komisjonilt luba jätkata käibemaksupõhiste omavahendite baasi arvutamisel teatavate ligikaudsete arvestuste kasutamist. Iirimaal ei ole võimalik direktiivi 2006/112/EÜ X lisa B osa punktis 10 nimetatud reisijateveoga seotud tehingute puhul täpselt välja arvutada käibemaksupõhiste omavahendite baasi. Arvestades kõnealuste tehingute mõju Iirimaa käibemaksupõhiste omavahendite kogubaasile, tooksid need arvutused tõenäoliselt kaasa põhjendamatu halduskulu. Iirimaal on võimalik teha sellist liiki tehingute puhul arvutusi ligikaudsete arvestuste alusel. Seepärast tuleks Iirimaal lubada jätkata ligikaudsete arvestuste kasutamist käibemaksupõhiste omavahendite baasi arvutamisel seoses reisijateveoga.
                  
               
                     (4)
                  
                  
                     Läbipaistvuse ja õiguskindluse huvides on asjakohane loa kohaldatavust ajaliselt piirata,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käibemaksupõhiste omavahendite baasi arvutamisel lubatakse Iirimaal alates 1. jaanuarist 2019 kuni 31. detsembrini 2023 kasutada ligikaudseid arvestusi direktiivi 2006/112/EÜ X lisa B osa punktis 10 nimetatud reisijateveo puhul.
         
         
            Artikkel 2
            Käesolev otsus on adresseeritud Iirimaale.
         
         
            Brüssel, 28. november 2019
            
               
                  Komisjoni nimel
               
               Günther OETTINGER
               
                  komisjoni liige
               
            
         
         
            (1)  EÜT L 155, 7.6.1989, lk 9.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Komisjoni 22. detsembri 2009. aasta otsus 2010/5/EL, Euratom, millega lubatakse Iirimaal kasutada käibemaksu omavahendite baasi arvutamisel teatavaid ligikaudseid arvestusi (ELT L 3, 7.1.2010, lk 19).